BFN-man vir bakkiesleutels doodgeskietArgieffoto ŉ 26-jarige man is Maandag in Rocklands in Bloemfontein doodgeskiet nadat hy nie sy motorsleutels wou oorhandig nie. “Drie mans het glo die man by die kamer wat hy huur, genader,” het ao Isaac Police, woordvoerder van die polisie in die Vrystaat, gesê. “Hulle het die sleutels vir sy bakkie geëis.” Volgens Police het een van die mans ŉ vuurwapen te voorskyn gebring toe die man geweier het om die sleutels te oorhandig. Die mans het te voet gevlug. Niemand is nog in verband met die voorval in hegtenis geneem nie. -SAPA